Ja Euroopa näikse olevat üks suhteliselt pluralistlik paik tõepoolest, mitte et see tuleks nüüd eurooplaste erilisest headusest, sest (ka) siinses riikluses jõuti rahu ja sallivuseni siis, kui jõulisemad vähemused olid maha tapetud või piisavalt maha surutud, et tülinaks ei oleks; ja  pluralism või vähemalt ettekujutus teistsugustest arvamustest ja inimestest on siin vist juba etnilise kirevuse ja sakilise rannajoone tõttu paratamatus, kui Diamondi uskuda - kusjuures seegi ei pruugi tähendada, et seda valgustavat teadmist teistsugususest kasutataks õilsatel eesmärkidel, nt Cortezele andis Montezuma ees kõva eelise see, et tema suutis asteekide mõtteviisist paremini aru saada kui Montezuma hispaanlaste omast, aga või ta siis sellepärast veel sõbralikult ja armsalt käitus.